‘పద్మావతి’ నిరసనల్లో ఉద్రిక్తతదీపిక ఏమైనా రాష్ట్రపతినా?: కర్ణిసేనఅభ్యంతరకర సన్నివేశాల తొలగింపు కోరుతూ సుప్రీంలో పిటిషన్ దాఖలున్యూఢిల్లీ, నవంబరు 17: వివాదాస్పద పద్మావతి సినిమాను నిషేధించాలంటూ రాజ్పుత్ కర్ణిసేన చేస్తున్న ఆందోళన ఉద్రిక్తతకు దారి తీసింది. శుక్రవారం రాజస్థాన్లో పద్మిని ప్యాలె స్ నెలకొన్న చిత్తోడ్గఢ్ కోట వద్ద నిరసన ప్రదర్శన సందర్భంగా కర్ణిసేన కార్యకర్తలు కత్తులు, ఇతర మారణాయుధాలతో విన్యాసాలు ప్రదర్శిస్తూ గాల్లోకి కాల్పులు కూడా జరిపారు. భయాందోళనకు గురైన విదేశీ పర్యాటకులు పరుగులు పెట్టారు. కాగా, పద్మావతి సినిమాను విడుదల చేసి తీరుతామన్న రాణి పద్మిని పాత్రధారి దీపికా పదుకోన్ ఏమైనా రాష్ట్రపతినా? అని కర్ణిసేన చీఫ్ లోకేంద్ర సింగ్ కాల్వి ప్రశ్నించారు. రాణి పద్మావతి వ్యక్తిత్వాన్ని అవమానించేలా ఈ చిత్రంలో చిత్రీకరించిన అభ్యంతరకర సన్నివేశాలను తొలగించేలా ఆదేశాలు జారీ చేయాలని కోరుతూ దాఖలైన పిటిషన్ను సుప్రీంకోర్టు విచారణకు స్వీకరించింది. ఇక.. ఢిల్లీ సీఎం అరవింద్ కేజ్రీవాల్పై తీసిన ‘యాన్ ఇన్సిగ్నిఫికెంట్ మ్యాన్’ సినిమాపై నిషేధం కోరుతూ దాఖలైన పిటిషన్ విచారణ సందర్భంగా సుప్రీం ఆసక్తికర వ్యాఖ్యలు చేసింది. సినిమాలు తీసేవారి వాక్స్వాతంత్ర్యానికి, భావ ప్రకటన స్వేచ్ఛకు విఘాతం కలిగించకూడదని.. వివాదాస్పద చిత్రాలు, పుస్తకాలు వంటివాటిపై నిషేధం విధించే క్రమంలో ఆచితూచి వ్యవహరించాలని సూచించింది. పద్మావతి సినిమాను ముస్లింలు కూడా బహిష్కరించాలని అజ్మీర్ దర్గా దీవాన్ జైనుల్ ఆబెదీన్ అలీ ఖాన్ పిలుపునిచ్చారు.
‘padmavati’ nirasanallo udriktatadiipika emaina raashtrapatinaa?: karnisenaabhyamtarakara sannivesaala tolagimpu korutu supreemlo pitition daakhalunyuudillii, navambaru 17: vivaadaaspada padmavati sinimaanu nishedhinchaalantuu rajput karnisena chestunna aandolana udriktataku daari teesindi. sukravaaram rajasthanlo padmini pyale s nelakonna chittodgad kota vadda nirasana pradarsana sandarbhamgaa karnisena kaaryakartalu kattulu, itara maaranaayudhaalatho vinyaasaalu pradarsistuu galloki kaalpulu kuudaa jariparu. bhayandolanaku guraina videshee paryaatakulu parugulu pettaaru. kaga, padmavati sinimaanu vidudala chesi tiirutaamanna raani padmini paatradhaari deepika padukon emaina raashtrapatinaa? ani karnisena cheef lokendra sing kalvi prasninchaaru. raani padmavati vyaktitvaanni avamaninchela ee chitramlo chitreekarinchina abhyantarakara sannivesaalanu tolaginchela aadesaalu jaarii cheyalani korutu daakhalaina pititionnu supreenkortu vichaaranaku sweekarinchindi. ika.. dhilli cm aravind kejrivalpai teesina ‘yan insignificent man’ cinemapai nishedham korutu daakhalaina pitition vichaarana sandarbhamgaa supreem aasaktikara vyaakhyalu chesindi. cinimaalu teesevaari vaaksvaatantryaanika, bhaava prakatana swechchaku vighaatam kaliginchakudadani.. vivaadaaspada chitraalu, pustakaalu vantivaatipai nishedham vidhinche kramamlo aachituchi vyavaharinchaalani suuchimchimdi. padmavati sinimaanu muslimlu kuudaa bahishkarinchaalani ajmir darga deevan jainul abedeen aly khan pilupunicchaaru.